**Нәүрүз – бәйрәме.**

**Сыйныф** :3

**Максат :** баларның бәйләнешле сөйләм күнекмәләрен

үстерү , сүз байлыгын арттыру, шигъри юллар, бию һәм уен аша халкыбызның гореф-гадәтләренә мәхәббәт хисләре тәрбияләү.

**Җиһазлар:** магнитофон, плакатлар, авыл өе макеты.

**Алып баручы**: Бүген бездә Нәүрхз бәйрәме. Элек татарлар Яңа елны 22мартта кашылаганнар.Аны Нәүрүз бәйрәме дип атаганнар. Бу көнне малайлар һәм кызлар матур киемнәр кигәннәр , аннан соң һәр өйгә кергәннәр,матур җырлар җырлаганнар, биегәннәр. Хуҗаларны бәйрәм белән котлаганнар*.(Балалар тәрәзә янына киләләр.)*

**Балалар:**Ач ишегең, керәбез.

 Нәүрүз әйтеп киләбез!

 Өйдәме , түтәй?

 Тизрәк бир күкәй,

 Бирсәң безгә өч күкәй,

 Тавыгың салыр йөз күкәй.

*(Хуҗалар тәрәзәдән ярма , күкәй бирәләр)*

**Хуҗалар:**

 Нәүрүз котлы булсын!

 Нәүрүз котлы булсын!

**Балалар:** Нәүрүз котлы булсын!

 Нәүрүз котлы булсын!

**Бию:** бабалар хуҗаларны котлап бию бииләр.

**Алып баручы:** Әйдәгез әле, балалар , бергәләп Нәүрүз бикәне чакырыйк.

**Балалар:** Нәүрүзбикә! Нәүрүзбикә!

 *(Нәүрүзбикә керә.)*

**Нәүрүзбикә:** Исәнмесез, балалар!

 Бик күп сулар үттем мин,

 Агымсулар кичтем мин,

 Сезгә килеп җиттем мин,

 Нәүрүз әйтеп үттем мин.

 Нәүрүз мөбәрәк булсын!

**1 бала:** Кыш китте, яз килде,

 Үрдәк белән каз килде.

 Былбылдан аваз килде.

 Нәүрүз мөбәрәк булсын.

**2 бала:** Нәүрүз килде, тиз килде.

 Нәрүз килде, яз килде,

 Яз белән байлык килде,

 Яз белән шатлык килде.

**Җыр:** “Яз җитте.”

**Нәүрүзбикә:** Яратыгыз көзне дә,

 Яратыгыз җәйне дә,

 Яратыгыз язны да.

**Балалар:** Нәүрүз, Нәүрүз зур рәхмәт!

 Нәүрүз, Нәүрүз зур рәхмәт!

*(Кыңгырау тавышы ишетелә.)*

**Алып баручы:** Бабалар, ишеттегезме, кыңгырау таышы. Безгә кунаклар килә, ахрысы.

*(Кыш бабай керә.)*

**Балалар:** Исәнме , Кыш бабай.

**Кыш бабай*:****( Нәүрүзгә)* Бу нинди бәйрәм монда?

 Миңа әйтми киткәнсең,-

 Ха-ха-ха.

 Бер өрсәм, җил исәр,

 Ике өрсәм, кар явар,

 Кит, Нәүрүз, кит.

**Нәүрүзбикә:** Шып итсәм-җил туктар.

 Елмайсаң- карың елар,

 Кит, Нәүрүз, кит.

**Нәүрүзбикә:** Шып итсәм- җил туктар.

 Елмайсаң- карың елар,

 Үзең кит, Кыш бабай.

**Кыш бабай:** Минем җитез атларым бар,

 Гыйнвар, февраль айларым бар.

**Нәүрүзбикә:** Минем да бит бар,

 Җылы апрель, майларым бар.

**Кыш бабай :** Әйдә, алайса ярышыйк, кем җиңә, шул кала.

**Алып баручы:** Кыш бабай, Нәүрүзбикә менә күрәсезме , балалар икегезне дә яраталар*.(Балалар Кыш бабай белән Нәүрүзбикәне кочаклыйлар).*

**Кыш бабай:** Рәхмәт,рәхмәт . Менә хәзер карый әле ярышып, бераз аркан тартышыйк.

*(Нәүрүзбикә, Кыш бабай балалар белән 2 командага бүленеп аркан тартышалар. Нәүрүзбикә командасы җиңә).*

**Кыш бабай:** Менә кашык, менә күкәй,

 Тот кулыңа чибәркәй .

 Син дә йөгер, мин дә калмам,

 Кайсыбыз килер алдан?

 *(Нәүрүзбикә җиңә).*

**Алып баручы:** Инде хәзер биеп алабыз.

 *(Кыш бабай бии дә егыла).*

**Кыш бабай :** Уф, арыдым, су кирәк,

 Эредем бит, эредем.

 Яз хуҗа булды инде .

 Сезнең белән Нәүрүз кала,

 Ә мин киттем, хушыгыз.

**Алып баручы:** Балалар әйдәгез , Нүәрүзбикәгә шигырьләр сөйлибез.

**1бала:**

 Көннәр озая,

 Төннәр кыскара.

 Бу, кайсы вакыт,

 Я, әйтеп кара?

**2 бала:**

Көннәр аяз, күктә алсу,

 Нур сибеп кояш көлә.

 Җиргә тама , көмеш тамчы,

 Сагынып көткән яз килә.

**3 бала:**

 Әйтегезче , кайсы вакыт

 Яздагыдан ямьлерәк?

 Кыш айларын да яратам,

 Әммә, яз күңеллерәк.

**4 бала:**

 Көннәр җылы, күктә алсу,

 Нур сибеп кояш көлә.

 Җәйге шатлык, көзге бәхет,

 Яз белән бергә килә.

**Алып баручы:**

 Гөлләр, чәчәкләр тотып,

 Тәмле исләр аңкытып,

 Тагын килеп җитте яз-

 Сагынып көтеп алган яз.

Шуның белән Нәүрүз бәйрәмебез тәмам, игътибарыгыз өчен рәхмәт.